Шылэм дыщэпскIэ хэдыкIауэ
Азербайджаным щыщ сурэтыщI Мамедзаде Тунзалэ и IэдакъэщIэкI телъыджэм муслъымэн дунейр итхьэкъуащ. Бзылъхугъэм шылэ хъарым дыщэпскIэ къурIэныр зэрыщыту хидыкIащ.
Абы шылэу метр 50, дыщэ, дыжьын лэчу литрррэ ныкъуэрэ ихьащ. Тунзалэ а гукъэкI дахэр къыщыхуэкIуар Истамбыл дэт Мармарэ Университетым тхыдэмрэ гъуазджэхэмкIэ я доктор щыхъуарщ. И интервьюхэм ящыщ зым абы щыжеIэ диссертацэр итхыху иригъэкIуэкIа къэхутэныгъэхэм КъурIэныр шылэм нэхъапэкIэ зыми къызэрыхимыщIыкIар къыщищIэу, абы зэрытегуш- хуар.
«Си япэ КъурIэныр шылэм къыхэщIыкIащ, абы Iеягъэ лъэпкъ хэслъагъуэркъым, езы Тхылъ ЛъапIэм а щэкIыр дурысу итщи», — жеIэ бзылъхугъэ IэпэIэсэм. ИлъэсищкIэ елэжьащ ар тхылъым. Абы хьэрыпыбзэр фIыуэ зэрищIэм лэжьыгъэр щигъэпсынщIащ.
«Лэжьыгъэр нэхъ псынщIэу нэзгъэсыну сыщIэхъуэпсырт. Ар зыхуэбгъадэ хъун щымыIэ си IэрыкIщ. Алыхьым фIыщIэ хузощI ар къызэрыздигъэпсынщIам папщIэ. СынасыпыфIэщ, шылэм къыхэщIыкIа япэ КъурIэныр схуэщIащи».
НапэкIуэцIхэм я бгъуагъыр см 29-рэ, лъагагъыр 33-рэ мэхъу. Ар тритхыкIащ Тыркум дин IуэхухэмкIэ и комитетым егугъуу щахъумэ КъурIэным.
Инэрокъуэ Данэ.
